Case ID: 1101868
Sentence 1: İŞİN HALLARİ: Bakı Ağır Cinayətlər Məhkəməsinin xx xxxx 2018-ci il tarixli hökmü ilə Təqsirləndirilən şəxs təqsirli bilinib məhkum edilmişdir, ona görə ki, o, xx xxxx 2017-ci il tarixdə saat 2-də alkoqol sərxoşluğu vəziyyətində Bakı şəhəri, xxx küçəsi ilə Bakı şəhəri, xxx küçəsinin kəsişməsində yerləşən "xxxx” adlı obyektin sağ tərəfində səkidə tanışı X1 ilə aralarında yaranmış sözlə mübahisə zamanı təxminən il yarım bundan əvvəl tanımadığı şəxslə mübahisə edən zaman X1in onu tutub saxladığı üçün həmin şəxsin ona bıçaq xəsarəti yetirməsinə səbəbkar olduğunu bəhanə edərək heç bir əsaslı səbəb olmadan ictimai qaydalara və hamı tərəfindən qəbul olunmuş əxlaq normalarına açıq etinasızlıq göstərməklə xuliqanlıq niyyəti ilə qəsdən öldürmək məqsədi ilə bir qədər əvvəl avtomaşına tökmək adı ilə Yasamal rayonu, Xiyabani küçəsində yerləşən "xxxx” kafesində ofisant işləyən X2 yolun əks tərəfində yerləşən “xxxx” yanacaqdoldurma məntəqəsindən aldırdığı bir litrlik plasmas qabda olan benzini X1in üstünə töküb ona xüsusi əzab verdiyini dərk edərək alışqanla yandırıb, sağlamlığın uzun müddətə pozulmasına səbəb olan sağlamlığa az ağır zərər vurmaya aid xarakterik başın ənsə-təpə nahiyyələrinin, hər iki qulaq seyvanlarının, boyunun arxa və yan səthlərinin, gövdənin arxa səthinin və sağ yuxarı ətrafın, eləcə də sol əlin 1 barmağının ümumi bədən səthinin 28%-ni əhatə edən 2-3-cü dərəcəli termiki yanığı ilə müşayiət edilən xəsarətlər yetirərək qaçmış, X1in qışqırıq səsini eşidib hadisə yerinə gələn şəxslərin köməkliyi ilə alov söndürülərək X1ə ilkin tibbi yardım göstərilib həyatı xilas olduğundan bilavasitə cinayəti törətməyə yönəldilmiş qəsdən etdiyi əməlini iradəsindən asılı olmayan səbəblərə görə başa çatdıra bilməyərək, X1i xuliqanlıq niyyəti ilə xüsusi amansızlıqla qəsdən öldürməyə, yəni onu qəsdən həyatdan məhrum etməyə cəhd etmişdir.